Diari Oficial de la Generalitat Valenciana


Sumari del DOGV 6017, del 20-05-2009 (2009/5216)

Informació pública de la subhasta número S200R4676003005.
---------------------------------------------------------

### Dades del document

Número de DOGV
:   6017

Data del DOGV
:   20-05-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/5216


Data del document
:   22-04-2009

Organisme emissor
:   Agència Estatal d'Administració Tributària. Delegació Especial de València

Tipus de document
:   Informació Pública

Descriptors 

:   * venda en subhasta

Informació pública de la subhasta número S200R4676003005. [2009/5216]  
El cap de la Dependència de Recaptació de la Delegació de l'Agència Estatal d'Administració Tributària de València, fa saber:   
Que de conformitat amb el que disposa l'article 101 del Reglament General de Recaptació, aprovat pel Reial Decret 939/2005, de 29 de juliol, es van dictar acords amb data 22 d'abril de 2009 que decreten l'alienació mitjançant subhasta dels béns que s'indiquen en la relació de béns a subhastar inclosa en este anunci com a annex I. La subhasta se celebrarà el dia 25 de juny de 2009, a les 10.00 hores a la Delegació de l'Agència Estatal d'Administració Tributària de València, carrer de Guillem de Castro, 4 (sala d'actes, 2n pis), a València.   
En compliment de l'esmentat article, es publica el present anunci i s'advertix, a les persones que desitgen participar en la subhasta, del següent:  
Primer. Els béns a subhastar estan afectes per les càrregues i gravàmens que figuren en la seua descripció, i que consten en l'expedient, els quals queden subsistents sense que es puga aplicar a la seua extinció el preu de rematada.  
Segon. La subhasta se suspendrà en qualsevol moment anterior a l'adjudicació dels béns, si es realitza el pagament del deute no ingressat, els interessos que s'hagen reportat o es reporten fins a la data d'ingrés al Tresor, els recàrrecs del període executiu i les costes del procediment de constrenyiment.  
Tercer. Els licitadors podran enviar o presentar les seues ofertes en sobre tancat des de l'anunci de la subhasta fins una hora abans del començament d'esta, sense perjudici que puguen participar personalment en la licitació amb postures superiors a les del sobre. Estes ofertes, que tindran el caràcter de màximes, seran presentades al Registre General de l'oficina on se celebre la subhasta, i a l'exterior del sobre es faran constar les dades identificatives de l'oficina. En el sobre s'inclourà a més de l'oferta i el dipòsit constituït d'acord amb el punt quart, les dades corresponents al nom i als cognoms o raó social o denominació completa, el número d'identificació fiscal i el domicili del licitador.   
Els licitadors podran participar a la subhasta mitjançant via telemàtica presentant ofertes i/o realitzant licitacions automàtiques, a través de la pàgina web de l'Agència Tributària , d'acord amb el que establix la Resolució 5/2002, de 17 de maig (BOE 24.05.02), de la Direcció General de l'Agència Estatal d'Administració Tributària, per la qual es regula la participació mitjançant via telemàtica en procediments d'alienació de béns desenvolupats pels òrgans de recaptació.  
Quart. Tot licitador haurà de constituir davant de la mesa de subhasta, amb anterioritat a la seua celebració, un dipòsit del 20% del tipus de subhasta en primera licitació, excepte per a aquells lots en què s'haguera acordat un percentatge menor, que en cap cas serà inferior al 10%. L'import del dipòsit per a cada un dels lots està determinat en la relació de béns a subhastar inclosa en este anunci.   
El dipòsit s'haurà de constituir mitjançant un xec que complisca els requisits establits en l'article 35.1 del Reglament General de Recaptació o per via telemàtica, a través d'una entitat col·laboradora adherida a este sistema que assignarà un número de referència complet (NRC) que en permeta la identificació, d'acord amb el que establix la Resolució 5/2002, de 17 de maig (BOE 24.05.02), del director general de l'Agència Estatal d'Administració Tributària.  
Si els adjudicataris no paguen el preu de rematada, este dipòsit s'aplicarà a la cancel·lació del deute, sense perjudici de les responsabilitats en què puguen incórrer pels perjudicis que origine esta falta de pagament.  
 Cinqué. En el cas que no resulten adjudicats els béns en una primera licitació, la mesa de subhasta podrà realitzar una segona licitació, si ho considera procedent, i fixarà el nou tipus de subhasta en el 75% del tipus de subhasta en primera licitació, o bé anunciarà la iniciació del tràmit d'adjudicació directa que es durà a terme d'acord amb l'article 107 del Reglament General de Recaptació.  
Sisé. L'adjudicatari haurà d'ingressar en la data de l'adjudicació, o dins dels 15 dies següents, la diferència entre el dipòsit constituït i el preu de l'adjudicació.  
L'ingrés podrà realitzar-se en bancs, caixes d'estalvis i cooperatives de crèdit, en les quals no cal tindre compte obert. També pot realitzar-se el pagament mitjançant deute en el seu compte corrent, a través d'Internet a l'adreça , en l'opció: Oficina Virtual. Pagament d'impostos.  
Així mateix, si ho sol·licita a la mesa de subhasta en l'acte d'adjudicació, l'adjudicatari podrà realitzar l'ingrés de l'import total del preu d'adjudicació, i en este cas, una vegada comprovat l'ingrés, l'Agència Tributària procedirà a alçar la retenció realitzada sobre el dipòsit constituït per l'adjudicatari.  
Seté. Quan en la licitació no s'haguera cobert el deute i queden béns sense adjudicar, la mesa anunciarà la iniciació del tràmit d'adjudicació directa.  
Les ofertes es podran presentar dins del termini en què a este efecte comunique la mesa de subhasta. S'hauran de presentar en sobre tancat al Registre General de l'oficina on s'haja celebrat la subhasta i hauran d'anar acompanyades, si escau, del dipòsit.   
Així mateix, es podran presentar ofertes a través de la pàgina web de l'Agència Tributària , d'acord amb el que establix la Resolució 5/2002, de 17 de maig (BOE 24.05.02), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenvolupats pels òrgans de recaptació.  
Transcorregut el termini assenyalat per la mesa de subhastes, la mesa obrirà les ofertes presentades, i podrà procedir a l'adjudicació dels béns si alguna d'estes ofertes es considera suficient en eixe moment. En cas contrari, s'anunciarà l'extensió del termini per a presentació de noves ofertes, o millora de les ja existents, sense perjudici de la validesa de les ofertes presentades fins a eixe moment i així successivament, amb el límit total de sis mesos.  
El preu mínim d'adjudicació directa serà el tipus de subhasta en primera licitació, quan no s'haja considerat procedent celebrar una segona licitació; si ha existit una segona licitació, no hi haurà preu mínim.   
Huité. Atés que tracta d'immobles, l'adjudicatari podrà sol·licitar expressament dins de l'acte de l'adjudicació l'atorgament d'escriptura pública de venda d'immobles.  
Nové. Quan es tracte de béns inscriptibles en registre públics, els licitadors no tindran dret a exigir altres títols de propietat que els aportats en l'expedient; estos títols estaran a disposició dels interessats a les oficines d'esta Dependència de Recaptació on es podran examinar tots els dies hàbils a partir de la publicació del present anunci, fins al dia anterior al de subhasta. En cas de no estar inscrits els béns al Registre, el document públic de venda és un títol per mitjà del qual es pot efectuar la immatriculació en els termes que disposa la legislació hipotecària; en els altres casos en què siga necessari, es podrà procedir com disposa el títol VI de la Llei Hipotecària per a dur a terme la concordança entre el Registre i la realitat jurídica.   
Deu. El tipus de subhasta no inclou els impostos indirectes que graven la transmissió d'estos béns. Tots les despeses i impostos derivats de la transmissió, inclosos els derivats de la inscripció al Registre corresponent del manament de cancel·lació de càrregues posteriors, aniran a compte de l'adjudicatari.   
L'adjudicatari exonera expressament l'Agència Estatal d'Administració Tributària, a l'empara de l'article 9 de la Llei 49/1960, de 21 de juny, de Propietat Horitzontal, modificat per la Llei 8/1999, de 6 d'abril, de l'obligació d'aportar un certificat sobre l'estat dels deutes de la comunitat, i aniran a càrrec d'este les despeses que queden pendent de pagament.  
Onze. El procediment de constrenyiment només se suspendrà en els termes i condicions assenyalats en l'article 165 de la Llei General Tributària (Llei 58/2003, de 17 de desembre).  
Dotze. En tot allò no previst en este anunci caldrà ajustar-se al que disposen les disposicions legals que regulen l'acte.   
   
Dependència de Recaptació      
Unitat de Subhastes  
25 de juny de 2009  
Relació de béns a subhastar  
Subhasta número W3992U7065208268  
Lot número 01   
Tipus de subhasta en primera licitació: 160.228,79 €   
Trams: 2.000,00 €   
Dipòsit: 32.045,75 €   
Bé número 1   
Tipus de bé: habitatge   
Tipus de dret: ple domini   
Localització: av. Ausiàs March, 46, esc. 1, 5-19.  
46645 València   
Inscripció: Registre número 12 de València   
Tom: 1571, llibre: 78 de la Secció 4 de Russafa   
Foli: 91, finca: 7169, inscripció: 2   
Descripció: habitatge situat al pis cinqué, que dóna al davant esquerra, porta número dinou, de l'edifici situat a València, avinguda d'Ausiàs March, número 46. Té una superfície construïda, segons el Cadastre, de huitanta-set metres quadrats i una quota de participació de l'u coma nou per cent (1,9%). El seu any de construcció és el 1978.   
Valoració: 172.956,00 €   
Càrregues: 12.727,21 €   
València, 22 d'abril de 2009.- El cap de la Dependència de Recaptació de la Delegació de l'Agència Estatal d'Administració Tributària de València: Manuel Cabrera Pardo.